 

**ΤΡΟΠΟΠΟΙΗΣΗ ΠΡΟΓΡΑΜΜΑΤΟΣ**

**Κυριακή 29/10/23**

**……………………………………………….**

**14:00 |Το Αλάτι της Γης [Ε] **

**Σειρά εκπομπών για την ελληνική μουσική παράδοση παραγωγής 2011-12, διάρκειας 120΄**

Στόχος τους είναι να καταγράψουν και να προβάλουν στο κοινό τον πλούτο, την ποικιλία και την εκφραστικότητα της μουσικής μας κληρονομιάς, μέσα από τα τοπικά μουσικά ιδιώματα αλλά και τη σύγχρονη δυναμική στο αστικό περιβάλλον της μεγάλης πόλης.

**Επεισόδιο 5ο: Αφιέρωμα στον Χρόνη Αηδονίδη - Θρακιώτικο γλέντι**

Το «Αλάτι της Γης» είναι αφιερωμένο στον κορυφαίο τραγουδιστή της Θράκης, τον Χρόνη Αηδονίδη. O ερμηνευτής μιλάει στον Λάμπρο Λιάβα για τη ζωή και τη βιωματική σχέση του με το τραγούδι, για τα μουσικά ιδιώματα, τα όργανα και τους χορούς της Θράκης, για τους μαθητές του και τη νεότερη γενιά που καλείται να συνεχίσει την παράδοση. Μας προσκαλεί σ' ένα δυναμικό θρακιώτικο γλέντι, σχολιάζοντας τις διαφορές ανάμεσα στις επιμέρους περιοχές: Ανατολική, Δυτική και Βόρεια Θράκη.

Στην παρέα συμμετέχουν οι μαθητές του Νεκταρία Καραντζή και Βαγγέλης Δημούδης, ενώ ο Νίκος Αλβανόπουλος με το κλαρίνο και ο Κυριάκος Πετράς με το βιολί έρχονται από την Αλεξανδρούπολη και την Κομοτηνή μεταφέροντας το «χρώμα» και τεχνική παιξίματος της θρακιώτικης κομπανίας.

 Ιδιαίτερη έμφαση δίνεται και στα παλαιά λαϊκά όργανα της Θράκης: τη γκάιντα, τη φλογέρα-καβάλι και τη θρακιώτικη λύρα, που απειλούνται με εξαφάνιση, γι' αυτό και επιβάλλεται να προβληθούν και περάσουν στους νεωτέρους.

 Στο γλέντι κυριαρχούν οι θρακιώτικοι χοροί με τον πλούτο και την πολυμορφία τους: συρτά, καρσιλαμάδες, χασάπικα, ζωναράδικα, συγκαθιστά, μαντηλάτοι, μπαϊντούσκες, ξέσυρτοι, «ταπεινοί» χοροί του γάμου, καθώς και ιδιότυποι τοπικοί χοροί από την Ανατολική Ρωμυλία, το Σουφλί κ.ά.

Συμμετέχουν η χορευτική ομάδα του Συλλόγου «Ανατολική Ρωμυλία» από το Αιγίνιο Πιερίας (πρόσφυγες από το Καβακλή της Βόρειας Θράκης) με την επιμέλεια του Γιάννη Πραντσίδη, καθώς και χορευτές από την Πανθρακική Ομοσπονδία Νότιας Ελλάδας μετην επιμέλεια του Γιώργου Παντζιαρίδη.

Παράλληλα, ο Χρόνης Αηδονίδης ερμηνεύει με τον δικό του μοναδικό τρόπο τα αργά καθιστικά τραγούδια της Ανατολικής Θράκης, που έχουν άμεση σχέση με τη βυζαντινή μουσική παράδοση, επιβεβαιώνοντας τον χαρακτηρισμό «θρακιώτικο τραγούδι βυζαντινό τροπάρι»!

Έρευνα-παρουσίαση: Λάμπρος Λιάβας

Σκηνοθεσία: Γιάννης Μαράκης

Καλλιτεχνική επιμέλεια: ΣοφίαΣπυράτου

**………………………………………………**

* **Αντικατάσταση επεισοδίου**